Dodatok č.1

ku Školskému poriadku v ZŠ Milošová u Prívary 477

Na základe novelizácie zákona **č. 245/2008 § 153 o výchove a vzdelávaní (školský zákon)a o zmene niektorých zákonov** zo dňa 01.09.2017 sa mení text Školského poriadku ZŠ Milošová u Prívary 477 v kapitole VII. Dochádzka v bode 1.

„Žiak je povinný dochádzať do školy na vyučovanie pravidelne. Ak žiak zostane doma, je zákonný zástupca povinný neprítomnosť nahlásiť do 2 dní. V prípade choroby alebo úrazu žiaka dokladuje zákonný zástupca neprítomnosť žiaka na vyučovaní potvrdením od lekára. **Zákonný zástupca môže ospravedlniť najviac 2 vymeškané dni za štvrťrok školského roka.**

**Ak žiak nemôže na hodinách Telesnej výchovy z hľadiska zdravotného stavu cvičiť, musí byť táto skutočnosť potvrdená lekárom a nie svojvoľným ospravedlnením zákonného zástupcu žiaka.**

Za neospravedlnenú neprítomnosť žiaka v škole sa považuje neprítomnosť žiaka na vyučovaní, ktorá nebola zákonným zástupcom ospravedlnená.“

na

**Neprítomnosť dieťaťa alebo žiaka na výchove a vzdelávaní**

Ak sa dieťa alebo žiak nemôže zúčastniť na výchove a vzdelávaní v škole alebo v školskom zariadení, jeho **zákonný zástupca** alebo zástupca zariadenia je **povinný oznámiť škole** alebo školskému zariadeniu bez zbytočného odkladu **príčinu jeho neprítomnosti**.

Za **dôvod**ospravedlniteľnej neprítomnosti dieťaťa alebo žiaka sa uznáva najmä choroba, prípadne lekárom nariadený zákaz dochádzky do školy, mimoriadne nepriaznivé poveternostné podmienky alebo náhle prerušenie premávky hromadných dopravných prostriedkov, mimoriadne udalosti v rodine alebo účasť dieťaťa alebo žiaka na súťažiach.

Neprítomnosť maloletého dieťaťa alebo žiaka, ktorá trvá **najviac tri po sebe nasledujúce vyučovacie dni**, **ospravedlňuje jeho zákonný zástupca** alebo zástupca zariadenia. Vo **výnimočných a osobitne odôvodnených prípadoch** škola môže vyžadovať lekárske potvrdenie o chorobe dieťaťa alebo žiaka alebo iný doklad potvrdzujúci odôvodnenosť jeho neprítomnosti.

Ak neprítomnosť dieťaťa alebo žiaka z dôvodu ochorenia trvá **dlhšie ako tri po sebe nasledujúce vyučovacie dni**, predloží dieťa, žiak, jeho zákonný zástupca alebo zástupca zariadenia **potvrdenie od lekára**.

V Čadci 5.9.2017 PhDr. Miroslava Habčáková Samsonová, r.š.